wickkiey/tamil-wikipedia-chunked huggingface dataset:
# மானசா, பஞ்சாப்

**மனசா** இந்தியாவின் பஞ்சாப் மாநிலத்தில் அமைந்துள்ள நகரமாகும். இது மனசா மாவட்டத்தின் நிர்வாக தலைமையகமாக உள்ளது. இந்நகரம் பட்டிண்டா-ஜின்ட்-டெல்லி தொடருந்து பாதையில் அமைந்துள்ளது. மேலும் பர்னாலா-சர்துல்கர்-சிர்சா மாநில நெடுஞ்சாலை இந்நகரின் ஊடே செல்கின்றது .  
பஞ்சாபி மொழி பேசும் மக்களே இந்நகரில் அதிகமாக உள்ளனர்.  
மானசா நகரம் பருத்தி மற்றும் அதனை சார்ந்த தொழில்களை முதன்மையாக கொண்டுள்ளது. உண்மையில், விவசாயம் இம்மாவட்ட பொருளாதாரத்தின் முதுகெலும்பாக உள்ளது. நவம்பர் மற்றும் டிசம்பர் மாதங்களில் பஞ்சாபின் இந்த பகுதிக்கு விஜயம் செய்வது, குளிர்கால பருத்தி தோட்டங்களை கண்டு ரசிப்பது ஆகியவை மிகவும் சிறப்பானதாகும். மான்சா நகரத்தின் தென்கிழக்கில் பாபா பாயி குருதாஸ் ஜி கோவில் உள்ளது. பாபா பாயி குருதஸ் ஜி கோவிலில் , ஒவ்வொரு ஆண்டும் மார்ச்-ஏப்ரல் பருவத்தில் திருவிழா நடைபெற்றது.
# மானசா, பஞ்சாப்

## நிலவியல் அமைப்பு

மானசா நகரம் 29.98 ° N 75.38 ° ஈ இல் அமைந்துள்ளது. இந்நகரம் கடல் மட்டத்தில் இருந்து சராசரியாக 212 மீட்டர் (695 அடி) உயரத்தில் உள்ளது.
# மானசா, பஞ்சாப்

## பண்டைய காலம்

மானசா மாவட்டத்தின் பழங்கால வரலாறு சிந்து சமவெளி நாகரிகத்தோடு ஒன்றி காணப்படுகிறது. மன்சா மாவட்டத்தின் பல்வேறு கிராமங்களில் உள்ள தொல்பொருள் கண்டுபிடிப்புகள் ஹரப்பா மற்றும் மோகன்ஜோதாரோவில் கண்டெடுக்க பட்டது போலவே இருக்கின்றன. இந்நகரின் மூன்று பகுதிகள் முந்தைய ஹாரப்பா, ஹரப்பா மற்றும் லேட் ஹரப்பா என பிரிக்கப்பட்டுள்ளது. திரு.பாபா பாயி குருதஸ் தனது கடைசி காலத்தில் இங்கு வாழ்ந்து வந்தார் என்று நம்பப்படுகிறது.
# மானசா, பஞ்சாப்

## வரலாறு

மானசா முன்பு புல்கிய சீக்கிய வம்சத்தின் ஒரு பகுதியாக இருந்தது (1722-1948), பின்னர் கைத்தாள் சீக்கிய ராஜ்யத்தின் ஒரு பகுதியாகவும் இருந்துள்ளது (1762-1857). மானசா 1992 ஆம் ஆண்டு ஏப்ரல் 13 ஆம் தேதி, பஞ்சாபின் பதிந்தா மாவட்டத்திலிருந்து மாவட்டம் ஆனது.  
புகழ் பெற்ற பை குர்தா<nowiki/>ஸ் என்பவரால் இந்த நகரம் நிறுவப்பட்டதாக கூறப்படுகிறது.
அவர் இந்த இடத்தில் தான் திருமணம் செய்து கொண்டார் என்று கூறப்படுகிறது.
ஒருமுறை அவர் தனது மனைவியை அவருடன் அழைத்துச் செல்ல அவரது மாமியார் வீட்டிற்கு வந்தார், ஆனால் பெண்வீட்டார் அவரது மனைவியை அனுப்ப மறுத்துவிட்டார்கள். இதனால் பாய் குர்தா தனது மனைவியின் வீட்டிற்கு முன்பாக தியானத்தில் ஈடுபட தொடங்கினார். சிறிது நேரத்திற்குப் பிறகு, அவரது மனைவியின் பெற்றோர் தங்களது மகளை பாய் குர்தாவுடன் அனுப்ப ஒப்புக்கொண்டனர். ஆனால், பாய் குர்தா அவருடன் சேர்ந்து அவரது மனைவியை அழைத்து செல்ல மறுத்துவிட்டார், மேலும் அதே நாளில் அவர் உலக வாழ்க்கையை விட்டுவிட்டு துறவு மேற்கொள்ள போவதாக கூறிவிட்டார். அவரது நினைவாக ஒவ்வொரு ஆண்டும் நவம்பர் மாதத்தில் திருவிழா கொண்டாட படுகின்றது, அந்நாட்களில் பெரும்பாலான மக்கள் மானசா மாவட்டத்தில் கூடி திருவிழாவை சிறப்பிக்கின்றனர் . 1952 ஆம் ஆண்டு முதல் இந்நகரம் முதல் வகுப்பு நகராட்சியாக செயல்பட்டு வருகிறது.
# மானசா, பஞ்சாப்

## விளையாட்டுகள்

இளம் கிரிக்கெட் வீரர்களுக்கு பயிற்சி வசதிகளை வழங்கும் ஒரு கிரிக்கெட் அகாடமி உள்ளது. ஜக்மோகன் சிங் தலிவால் அகாடமியின் பயிற்சியாளராக உள்ளார்.  
சர்வதேச கபடி பொடிகளை நடத்தும் திடலும் இந்நகரில் அமைந்துள்ளது.
# மானசா, பஞ்சாப்

## கல்வி

மாநிலத்தின் குறைந்த எழுத்தறிவு விகிதம் கொண்ட நகரமாக மானசா உள்ளது, எனினும் இந்த நகரம் மாணவர்கள் மாநில தேசிய தகுதி தேர்வுகளில் சிறப்பான வெற்றிகளை பெற்றுள்ளனர் . இந்த நகரத்தில் இரண்டு கல்லூரிகள் உள்ளன. அரசு நேரு மெமோரியல் போஸ்ட் கிராஜுவேட் கல்லூரி மற்றும் எஸ்.டி. கன்யா மகாவித்யாலா கல்லூரி ( எஸ்.எஸ். கல்வியியல் கல்லூரி, சுனாம் ரோடு பீகி மானசா மாவட்டம்). மானசா மாவட்டத்தில் மூன்று மூத்த உயர்நிலை பள்ளிகளும் , தொண்ணூறு உயர்நிலைப் பள்ளிகளும் , ஒரு நடுநிலைப்பள்ளியும் மற்றும் ஒரு முதன்மை பள்ளியும் அமைந்துள்ளது . இங்கு ஒரு சிவில் மருத்துவமனையையும், மூன்று மருந்தகங்களும் , ஒரு ஆயுர்வேத மற்றும் ஒரு ஹோமியோபதி மருந்தகங்களும் கொண்டுள்ளது. எஸ்.சி. சிட்டி மற்றும் பி.எஸ். சதர் மற்றும் இரயில்வே நிறுத்தம் ஆகிய இரண்டு காவல் நிலையங்கள் உள்ளன. நகரத்தின் வளர்ச்சி மற்றும் வளர்ச்சிக்கு அரசாங்கத்தின் கவனம் போதுமானதாக இல்லை . இந்நகரின் சாலைகள் நல்ல பராமரிப்பு நிலையில் உள்ளன.  
கடந்த சில ஆண்டுகளாக புதிய பள்ளிகளையும் பி.டெக் கல்லூரிகளையும் திறக்க சில புதிய மாற்றங்களை ஏற்படுத்தி உள்ளனர் . ஆனால் இன்னும் நிறைய செய்யப்பட மாற்றங்கள் வேண்டியிருக்கிறது.
# மானசா, பஞ்சாப்

## போக்குவரத்து

மானசா மற்ற நகரங்களுக்கும், குறிப்பாக தேசிய தலைநகரான புது தில்லி<nowiki/>க்கும், சிறந்த இரயில் மற்றும் போக்குவரத்து அமைப்பு மூலம் நன்கு இணைக்கப்பட்டுள்ளது. அருகிலுள்ள விமான நிலையங்களாக புது தில்லி மற்றும் சண்டிகரில் 248 கிமீ மற்றும் 180 கி.மீ தூரத்தில் சாலை வழியாக அமைந்துள்ளது. அருகிலுள்ள புதிய விமான நிலையங்கள் மொஹலியி, பட்டிண்டாவில் உள்ள லூதியானா, சர்வதேச விமான நிலையங்கள் கட்டுமானங்கள் நடைபெற்று வருகின்றன . இந்நகரம் தொடருந்து மூலமாக மற்ற நகரங்களுடன் இணைக்கப்பட்டுள்ளது. வடக்கு ரயில்வே தில்லி - பதிந்தா கிளை தொடருந்து பாதையில் அமைந்துள்ளது. புதுடில்லி-பதிந்தா இன்டீசிட்டி எக்ஸ்பிரஸ், பெரோஸ்புர் மும்பை ஜந்தா எக்ஸ்பிரஸ், பிகானர் குவாஹ்தி எக்ஸ்பிரஸ், பஞ்சாப்-மெயின் மான்சா நிலையம் போன்ற பல ரயில்கள் இந்நகரின் ஊடே பயணிக்கின்றன . தவிர, புது தில்லி மற்றும் மானசாவுக்கும் தினமும் தொடர்ச்சியான இடைவெளியில் பல பயணிகள் ரயில்கள் இயங்குகின்றன. பஞ்சாபின் எல்லா நகரங்களுக்கும் பேருந்து வழித்தடங்களுடன் நன்கு இணைக்கப்பட்டுள்ளது.
# மானசா, பஞ்சாப்

## மக்கள்தொகை

2011 மக்கள் தொகை கணக்கெடுப்பின் படி, மன்க்ள் மானசா மக்கள்தொகை 82,956 ஆகும். மனசா மக்களின் சராசரி கல்வியறிவு 58.08% ஆகும்: ஆண்களின் கல்வியறிவு 63.70%, பெண்களின் கல்வியறிவு 51.74% ஆகும். மான்சாவில் , மக்கள் தொகையில் 11.02% ஆறு வயதுக்குட்பட்டோர் ஆவார்கள்.
# மத்திய இந்தியா

கி மு 3ஆம் நூற்றாண்டில் நிறுவிய சாஞ்சி தூபி, மத்திய இந்தியா]]
கோயில், மத்திய மத்தியா]]  
**மத்திய இந்தியா** (**Central India**), மத்தியப் பிரதேசம், கிழக்கு மகாராஷ்டிரா மற்றும் சத்தீஸ்கர் மாநிலங்களின் பரப்புகளைக் கொண்டது. மத்திய இந்தியாவின் வணிகத் தலைநகரமான இந்தூர், மத்திய இந்தியாவில் மக்கள் தொகை அதிகம் கொண்ட நகரம் ஆகும். போபால் மற்றும் ராய்பூர் பிற முக்கிய நகரங்கள் ஆகும்.
மத்திய இந்தியாவில் வட இந்தியாவின் பண்பாட்டுத் தாக்கம் கொண்டதால், இந்தி மொழி மற்றும் வட்டார மொழிகள் அதிகம் பேசப்படுகிறது.
# மத்திய இந்தியா

## வரலாறு

மத்திய இந்தியாவில் கற்கால குடியிருப்புகள் இருந்ததற்கு பீம்பேட்கா குகைகள் சான்றாக உள்ளது.
நர்மதை ஆற்றுச் சமவெளியின் பல்வேறு இடங்களில் கற்கால கருவிகள் கண்டெடுக்கப்பட்டுள்ளது.
ஏரண், கயதா, மகேஷ்வர், நாக்தா மற்றும் நவ்ததோலி இடங்களில் செம்புக்காலத்திய தொல்லியல் களங்கள் கண்டுபிடிக்கப்பட்டுள்ளது.  
கிமு 30,000 ஆண்டுகளுக்கு முந்தைய ஓவியங்களுடன் குகைகள் மத்திய இந்தியாவில் பல்வேறு இடங்களில் கண்பிடிக்கப்பட்டுள்ளது.
தற்கால மனிதக் குடியிருப்புகள் துவக்கத்தில் நர்மதை ஆறு, சம்பல் ஆறு மற்றும் பேட்வா ஆற்றுச் சமவெளிகளில் உருவானது.  
வேதகாலத்தில் மத்திய இந்தியாவின் விந்திய மலைத்தொடர், இந்தோ ஆரியர்களின் தெற்கு எல்லையாக விளங்கியது.  
மராத்தியப் பேரரசின் ஒரு கிளையான ஓல்கர் வம்சத்தினர், இந்தூர் இராச்சியத்தை ஆண்டனர்.  
விந்தியப் பிரதேசத்தின் தற்கால புந்தேல்கண்ட் மற்றும் பகேல்கண்ட் பகுதிகளை ஆண்ட 35 சுதேச சமஸ்தானங்கள், 1947ல் இந்திய விடுதலைக்குப் பின்னர் 1948ல் இந்தியாவுடன் இணைக்கப்பட்டது. 1956ல் மத்திய பாரதம் மற்றும் விந்தியப் பிரதேச மாநிலங்கள் மற்றும் போபால் ஆகிய பகுதிகள் மத்தியப் பிரதேசத்துடன் இணைக்கப்பட்டது.
2000ம் ஆண்டில் மத்தியப் பிரதேச மாநிலத்தின் கிழக்குப் பகுதிகளைப் பிரித்து சத்தீஸ்கர் மாநிலம் நிறுவப்பட்டது.
# மத்திய இந்தியா

## பொருளாதாரம்

மத்திய இந்தியாவின் மொத்த உள்நாட்டு உற்பத்தி 10.25 இலட்சம் கோடி ரூபாய் ஆகும்.  
மத்திய இந்தியா, நிலக்கரியால் இயங்கும் அனல் மின்நிலையங்கள் மூலம் இந்தியாவின் 10.96% சதவீத மின்சாரம் உற்பத்தி செய்கிறது
# மத்திய இந்தியா

## பண்பாடு

### மொழி

மத்திய இந்தியா, இந்தி பேசும் பகுதியில் அமைந்துள்ளதால், இந்தி மொழி அதிகம் பேசப்படுகிறது. மேலும் பழங்குடி இன மக்கள் முண்டா மொழிகள், கொற்கு மொழி போண்டா மொழி மற்றும் கோண்டி மொழி பேசுகின்றனர்.
# மத்திய இந்தியா

## மத்திய இந்தியாவின் புவியியல்

மத்திய இந்தியாவின் முக்கிய புவியியல் பிரதேசங்கள் கோண்டுவானா, புந்தேல்கண்ட், மால்வா பீடபூமி மற்றும் தக்கான பீடபூமியின் விதர்பா ஆகும். மத்திய இந்தியாவில் விந்திய மலைத்தொடர் மற்றும் சாத்பூரா மலைத்தொடர்கள் பரவியுள்ளது. மேலும் இப்பகுதியில் நர்மதை ஆறு, சம்பல் ஆறு மற்றும் பேட்வா ஆறுகள் பாய்கிறது.
# மத்திய இந்தியா

## மத்திய இந்தியாவின் பிரச்சனைகள்

மத்திய இந்தியாவின் சத்தீஸ்கர் மலைக்காடுகளில் காடுகளை நம்பி உள்ள பழங்குடியின மக்கள் அதிகம் வாழும் சிவப்பு தாழ்வாரப் பகுதிகளான பஸ்தர், பிஜப்பூர், தந்தேவாடா, ராஜ்நாந்துகாவ், சுக்மா, நாராயண்பூர், சர்குஜா, கோரியா, ஜஷ்பூர், காங்கேர் மாவட்டங்களில் ஆயுதம் ஏந்திய மாவோயிஸ்டுகளால் இப்பகுதி மக்களுக்கும், அரசுப் படைக்களுக்கும் கடும் நெருக்கடி ஏற்பட்டுள்ளது.
# மத்திய இந்தியா

## புகழ் பெற்ற இடங்கள்

- சாஞ்சி
- பாக் குகைகள்
- கஜுராஹோ
- கந்தாரிய மகாதேவர் கோயில்
- தர்மராஜேஸ்வரர் குடைவரைக் கோயில்
- உஜ்ஜைன் மகாகாலேஸ்வர் கோயில்
# மத்திய இந்தியா

## இதனையும் காண்க

- வட இந்தியா
- மேற்கு இந்தியா
- தென்னிந்தியா
- கிழக்கு இந்தியா
- வடகிழக்கு இந்தியா
# குனூ நேனோ

**குனூ நேனோ** (GNU nano) என்பது முனையத்திற்குள்ளேயே திறந்து பயன்படுத்தப்படும் உரைத்தொகுப்பி ஆகும். எனவே, இது கணினியின் விசைப்பலகைக்கு ஏற்ப, நாம் கொடுக்கப்படும் கட்டளைக்கு ஏற்ப திறக்க (சேமிக்க(nano கோப்பின்பெயர்), சேமிக்க, மூட, உரையைத்தேடி,மாற்றிட பயன்படுகிறது. இது 'பிகோ' (Pico)என்ற உரைத்தொகுப்பியில் இருந்து 1999 ஆம் ஆண்டு சி மொழியால் வளர்த்தெடுக்கப்பட்டது. இதன் உரிமம் கட்டற்ற மென்பொருளின் அமைவதால், இது 2001 ஆம் ஆண்டு குனூ திட்டத்தில் இணைக்கப்பட்டது.
# எனக்கு வாய்த்த அடிமைகள்

**எனக்கு வாய்த்த அடிமைகள்** (Enakku Vaaitha Adimaigal) மகேந்திரன் ராஜாமணி எழுத்து, இயக்கத்தில், சன் சுதர்சன் தயாரிப்பில் வெளியாகியிருக்கும் தமிழ்த்திரைப்படம்.இத்திரைப்படத்தில் ஜெய், பிரணிதா முன்னணி கதைப்பாத்திரங்களில் நடித்துள்ளனர். கருணாகரன், காளி வெங்கட், நவீன் ஆகியார் துணைப்பாத்திரங்களில் நடித்துள்ளனர்.இத்திரைப்படம் சத்தோஷ் தயாநிதியின் இசையில், மகேஷ் முத்துசாமியின் ஒளிப்பதிவில், கோபி கிருஷ்ணாவின் படத்தொகுப்பில் 2016 இல் தொடங்கி 2017 இல் வெளிவந்துள்ளது.
# எனக்கு வாய்த்த அடிமைகள்

## நடிப்பு

- ஜெய்-கிருஷ்ணாவாக
- பிரணிதா-திவ்யாவாக
- கருணாகரன்-இரமேசாக
- காளி வெங்கட்-மொகிதீன் பாசாவாக
- நவீன் ஜார்ஜ் தாமஸ்- சௌம்யா நாராயணனாக
- தம்பி ராமையா -முத்து விநாயகமாக
- இராசேந்திரன்- கருப்பு ராக் ஆக
- ஆர்.என்.ஆர் மனோகர்-கிருஷ்ணாவாவின் அப்பாவாக
- ஜி. மாரிமுத்து - காவல் ஆய்வாளராக
- சந்தானம் -மதிப்புறுத்தோற்றத்தில்
- அஞ்சலி-சந்தியாவாக(மதிப்புறுத்தோற்றத்தில்)
- படவா கோபி -மதிப்புறுத்தோற்றத்தில்
- காமெடி பஜார் மாறன் - சௌம்யா நாராயணனின் நண்பனாக
- லொள்ளு சபா மனோகர்
- கூல் சுரேஷ் - ரிஷி ஆக
# எனக்கு வாய்த்த அடிமைகள்

## கதை

இத்திரைப்படத்தின் கதை கைவிட்டுவிடும் காதலியா, கை கொடுத்துக்காப்பாற்றும் நண்பர்களா என்ற கருத்தைக் கொண்டுள்ளது. தொழிற்நுட்பவியல் துறையில் பணியாற்றும் கிருஷ்ணா (ஜெய்), தன்னுடன் பணியாற்றும் திவ்யாவை (பிரணிதா) காதலிக்கிறார். எதிர்பாராவகையில் கிருஷ்ணாவை கைவிட்டுவிடும் திவ்யா, மற்றொருவரை காதலிக்கின்றார். இந்த திருப்பத்தால் மனம் வெறுத்த கிருஷ்ணா தற்கொலை செய்துகொள்ள எண்ணுகின்றார். சாகும் முன் தனது உயிர் நண்பர்கள் மூன்று ஆகிய பேருக்கும் செய்தி அனுப்புகின்றார். மிகுந்த பதற்றத்தில் அவரின் மூன்று நண்பர்களும் கிருஷ்ணாவைத் தேடி விரைகின்றனர். நண்பனைக் காப்பற்றும் செயலில் ஈடுபட்ட அந்து மூன்று நண்பர்களும் சிக்கலில் மாட்டிக்கொள்கின்றனர். அந்த சிக்கலில் இருந்து அவர்கள் தப்பிக்க முடிந்ததா, கிருஷ்ணாவைக் காப்பாற்ற முடிந்ததா, கிருஷ்ணாவின் காதல் என்ன ஆயிற்று என்ற நிகழ்வுகள் நகைச்சுவையுடன் காட்டப்பட்டுள்ளன.
# விக்கிப்பீடியா:Statistics/weekly/21-Jan-2018
# அல்கைல் சல்போனேட்டு

**அல்கைல் சல்போனேட்டுகள் **(Alkyl sulfonates)R-SO<sub>2</sub>-O-R' என்ற பொதுவான மூலக்கூற்று வாய்ப்பாட்டைக் கொண்டஆல்க்கேன் சல்போனிக் அமிலங்களின் எசுத்தர்கள் ஆகும். இவை ஆல்கைலேற்ற காரணிகளாக செயல்படுகின்றன. இவற்றில்சில அல்கைலேற்ற புற்று எதிர்ப்புப் பொருளாகவும் பயன்படுகின்றன. உதாரணமாக,புசல்ஃபான்போன்றவற்றைக்குறிப்பிடலாம்.
# பெங்களூரின் தமிழ் கல்வெட்டுகள்

பெங்களூர், மைசூர், கோலார் மற்றும் மாண்டியா ஆகியவற்றின் தெற்கு கர்நாடகா மாவட்டங்களில் ஆயிரக்கணக்கான கல்வெட்டுகள் உள்ளன. இந்த கல்வெட்டுகளில் கிட்டத்தட்ட மூன்றில் ஒரு பங்கு கோலார் மாவட்டத்தில் காணப்படுகிறது. கோலார் மாவட்டத்தில் காணப்படும் மொத்த கல்வெட்டுகளில் 25% மட்டுமே Epigraphia Carnatica Volume X இல் பதிவு செய்யப்பட்டுள்ளன. பெரிய சோழ சாம்ராஜ்ய மன்னர் ராஜராஜ சோழனால் இப்பிராந்தியத்தை வென்ற பிறகு 1000 கி.மு. 1000 கி.மு. சோழர்கள் விட்டுச் சென்ற பின்னரும், ஹொய்சாலாவும் பின்னர் விஜயநகரராஜ்யங்களும் தமிழ் மொழியில் கல்வெட்டுகளில் தொடர்ந்து பயன்படுத்தப்பட்டன.  
பென்னில் இருந்து மைசூருக்கு தெற்கே மேற்கே பினாரி-பொன்னையார் பிரிவின் தெற்கே தமிழ்ப் கல்வெட்டுகள் காணப்படுகின்றன. பல தமிழ் கல்வெட்டுகள் ஹொன்னு-ஹோல் பள்ளத்தாக்கில் காணப்படுகின்றன.  
பல தமிழ் கல்வெட்டுகள் பெங்களூர் கிராமப்புற மாவட்டத்தில் , குறிப்பாக நெலமங்கல மற்றும் ஹொஸ்கொட் தாலுகளில் காணப்படுகின்றன.நெல்மங்கலையில் முக்திநாதேஸ்வரர் ஆலயம் குலோத்துங்க சோழ தேரரின் 11 கல்வெட்டுகளைக் கொண்டுள்ளது. கடகடி பகுதியில், ராஜேந்திரசோழவின் கல்வெட்டுகள் உள்ளன.
# பெங்களூரின் தமிழ் கல்வெட்டுகள்

## கோவில் கல்வெட்டுகள்

பெங்களூரில் உள்ள பழங்கால தமிழ் கல்வெட்டுகளின் பட்டியல் பெஞ்சமின் லூயிஸ் ரைஸ் தொகுக்கப்பட்டு, *Epigraphia Carnatica: Volume IX: Inscriptions in the Bangalore District*  
<>  
</>
# பெங்களூரின் தமிழ் கல்வெட்டுகள்

## கோவில் கல்வெட்டுகள்

### பெங்களூரில் சுமார்

#### தர்மமேஸ்வர ஆலயம், கண்டராஹல்லி, ஹாஸ்கோட்

விஜயநகர் காலம் தாமரை தகடுகள் கிரந்த்தா ஸ்கிரிப்ட்டில் எழுதப்பட்ட கோவில் பூசாரி:  
</>
# பிஸ்வாமோகன் டெபர்பர்மா

**பிஸ்வாமோகன் டெபர்பர்மா** (**Biswamohan Debbarma**) என்பவர் திரிபுரா தேசிய விடுதலை முன்னணியின் தற்போதைய தலைவர் ஆவார். இவர் மீது உயிருக்கும் உடல்நலத்துக்கும் எதிராக ஆயுதங்கள்/வெடிமருந்துகள் பயன்படுத்திய குற்றங்கள் உள்ளிட்ட வழக்குகள் உள்ளதால், இவர் தற்போது இந்தியா மற்றும் பன்னாட்டுக் காவலகத்தால் தேடப்படும் குற்றவாளியாக உள்ளார்.
# ஆப்கானிஸ்தான் உச்சநீதிமன்றம்

**ஆப்கானிஸ்தான் உச்ச நீதிமன்றம்** ஆப்கானிஸ்தான் தலைநகர் காபூல் ல் உள்ளது. ஆப்கானிஸ்தானின் நீதி அதிகாரம் சுதந்திரமானதாக செயல்படுகிறது.
# ஆப்கானிஸ்தான் உச்சநீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் ஆப்கானிஸ்தான் அரசியலமைப்பு சட்டத்தின் படி கட்டமைக்கப்பட்டது.
# ஆப்கானிஸ்தான் உச்சநீதிமன்றம்

## நீதிபதிகள்

10 ஆண்டு காலம் நீதிபதியாக பணியாற்றிய அனுபவமிக்கவர்கள் ஆப்கானிஸ்தானின் ஜனாதிபதியால் ஒன்பது நீதிபதிகள் நியமிக்கப்படுகின்றனர், தற்போது தலைமை நீதிபதியாக திரு. **சையது யூஸுஃப் ஹலிம்** பொறுப்பேற்றுள்ளார்.
# அர்ஜெண்டைனா உச்ச நீதிமன்றம்

**அர்ஜெண்டைனா உச்ச நீதிமன்றம்** அர்ஜெண்டைனா தலைநகர் புவேனோஸ் ஐரேஸ்வில் உள்ளது. இந் நீதிமன்றம் 1863 ஆம் ஆண்டு ஜனவரி 15 ஆம் நாள் ஆரம்பிக்கப்பட்டது. புதிய கட்டிடம் 1993இல் கட்ட ஆரம்பிக்கப்பட்டு 2003ல் கட்டி முடிக்கப்பட்டது.
# அர்ஜெண்டைனா உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் அர்ஜெண்டைனா அரசியலமைப்பு சட்டத்தின் படி கட்டமைக்கப்பட்டது.
# அர்ஜெண்டைனா உச்ச நீதிமன்றம்

## நீதிபதிகள்

உச்ச நீதிமன்ற நீதிபதிகள் பிரதமரால் வழிமொழியப்பட்டு மூன்றில் இரு பங்கு செனட் உறுப்பினர்களால் தேர்ந்தெடுக்கப்படிகிறார்கள். தற்போது தலைமை நீதிபதியாக திரு. *ஜுவான் கார்லோஸ் மக்வெடா* பொறுப்பேற்றுள்ளார்.
# சிலி உச்ச நீதிமன்றம்

**சிலி உச்ச நீதிமன்றம்** சிலி தலைநகர் சான் டியேகோ (சிலி) யில் உள்ளது.
# சிலி உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் சிலி அரசியலமைப்பு சட்டத்தின் படி கட்டமைக்கப்பட்டது. நீதிமன்றத்தின் உட்கார்ந்த உறுப்பினர்களால் தயாரிக்கப்பட்ட ஐந்து தேர்வுகளின் பட்டியலிலிருந்து உச்ச நீதிமன்றத்தின் உறுப்பினர்கள் ஜனாதிபதியால் நியமிக்கப்படுகின்றனர். மேல்முறையீட்டு நீதிமன்றங்களில் இருந்து தேர்வு செய்யப்பட்ட இரண்டு மூத்த நீதிபதிகள் இருக்க வேண்டும்; மற்ற மூன்று நீதித்துறை அனுபவம் இல்லை. ஜனாதிபதியின் தேர்வு செனட்டில் மூன்றில் இரண்டு பெரும்பான்மையினரால் அங்கீகரிக்கப்பட வேண்டும். குறைந்தபட்சம் ஐந்து நீதிபதிகளின் அறைகள், மிக மூத்த உறுப்பினர்களால் தலைமை தாங்கப்படுகின்றன,
# சிலி உச்ச நீதிமன்றம்

## நீதிபதிகள்

உச்சநீதிமன்ற நீதிபதிகள் குறைந்தபட்சம் 36 வயதாக இருக்க வேண்டும். நியமிக்கப்பட்டவர் ஒரு முறை யவாது சிலி நாட்டின் உயர் நீதிமன்றத்தில் பணியற்றி இருக்க வேண்டும். ஓய்வு பெறும் வயது 75 .  
உச்சநீதிமன்றம் மினிஸ்ட்ரோஸ் என அழைக்கப்படும் இருபத்தி ஒன்பது உறுப்பினர்களைக் கொண்டுள்ளது. உச்சநீதி மன்றத்தின் தலைவர் என்ற இரண்டு ஆண்டு கால சேவைக்கு ஒரு உறுப்பினர் தேர்ந்தெடுக்கப்படுகிறார்.
# பெரு உச்ச நீதிமன்றம்

**பெரு உச்ச நீதிமன்றம்** பெருநாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் லிமாவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.
.
# பெரு உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் பெரு அரசியலமைப்பு சட்டத்தின் படி கட்டமைக்கப்பட்டது.  
உச்ச நீதிமன்றம் மூன்று உச்ச பிரிவுகளை உள்ளடக்கியது:  
- சிவில் துறை: சிவில் உரிமைகள் மற்றும் வர்த்தக சட்டங்கள் தொடர்பான அனைத்து வழக்குகளுக்கும் தலைமை தாங்குகிறது.
- குற்றவியல் துறை: குற்றவியல் சட்டத்துடன் தொடர்புடைய எல்லா வழக்குகளையும் விசாரிக்கிறது.
- அரசியலமைப்பு மற்றும் சமூகத் துறை: அரசியலமைப்பு உரிமைகள் மற்றும் தொழிலாளர் சட்டங்களுடன் தொடர்புடைய எல்லா விடயங்களிலும் வழக்குகளை விசாரித்து தீர்ப்பு வழங்குகிறது
# பெரு உச்ச நீதிமன்றம்

## அமைப்பு

ஒவ்வொரு நீதிமன்றமும் ஐந்து நீதிபதிகளைக் கொண்டது, இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.
# பிரேசில் உச்ச நீதிமன்றம்

**பிரேசில் உச்ச நீதிமன்றம்** (Supreme Federal Court) பிரேசில் தலைநகர் பிரேசிலியா ல் உள்ளது. இந் நீதிமன்றம் பிரேசிலின் அரசியலமைப்பு சட்டம் இயற்றுதலில் பிரேசில் சட்டத்தின் உச்ச நீதிமன்றம் மற்றும் அதன் தீர்ப்புகள் முறையிட முடியாது. மத்திய அரசியலமைப்பு சட்டங்களைப் பொறுத்தவரை, அரசியலமைப்பற்ற விவகாரங்கள் சம்பந்தப்பட்ட வினாக்களில், உயர் நீதிமன்றம், ஆட்சி, உச்சநீதி மன்றம் ஆகும்.  
உச்சநீதிமன்றத்தின் நீதி மற்றும் நிர்வாகக் கூட்டங்கள் 2002 முதல் தொலைக்காட்சியில் நேரடியாக ஒளிபரப்பப்பட்டுள்ளன. பொதுமக்கள் நீதிமன்ற வழக்காடல்களை பார்வையிட அனுமதியளிக்கப்பட்டுள்ளது.
# பிரேசில் உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் பிரேசில் அரசியலமைப்பு சட்டத்தின் படி கட்டமைக்கப்பட்டது.
# பிரேசில் உச்ச நீதிமன்றம்

## நீதிபதிகள்

### *தலைமை நீதிபதி*

தற்போது தலைமை நீதிபதியாக திரு. **கார்மென் லூசியா** பொறுப்பேற்றுள்ளார்.
# வெள்ளி ஆக்சைடு

}}|Section2=|Section7=
மற்ற வெள்ளி சேர்மங்களைப் போல, வெள்ளி ஆக்சைடானது ஒளிஉணர் தன்மையுடையது. இது 280&nbsp;°செ வெப்பநிலைக்கு மேல் வெப்பப்படுத்தப்படும் போது சிதைவடைகிறது.
# வெள்ளி ஆக்சைடு

## பயன்பாடுகள்

இந்த ஆக்சைடானது வெள்ளி-ஆக்சைடு மின்கலங்களில் வெள்ளி (I,III) ஆக்சைடாக, Ag<sub>4</sub>O<sub>4</sub> பயன்படுத்தப்படுகிறது. கரிம வேதியியலில், வெள்ளி ஆக்சைடானது ஒரு மிதமான ஆக்சிசனேற்றியாக பயன்படுத்தப்படுகிறது. உதாரணமாக, இது ஆல்டிகைடுகளை கார்பாக்சிலிக் அமிலங்களாக ஆக்சிசனேற்றம் செய்கிறது. இந்த வினைகளில் தேவைப்படும் நேரங்களில் வெள்ளி நைட்ரேட்டையும் கார ஐதராக்சைடுகளையும் உடனுக்குடன் வினைபுரியச்செய்து கிடைக்கும் வெள்ளி ஆக்சைடு சிறப்பான முடிவுகளைத் தருகிறது.
# இந்தியப் புவித்தட்டு

**இந்தியப் புவித்தட்டு** ( **Indian Plate** or **India Plate**) இந்தியாவின் வடக்கு மற்றும் வடகிழக்கில், புவியடியில் அமைந்த பெரிய புவித் தட்டுகளில் ஒன்றாகும். இந்தியப் புவித்தட்டு, பண்டைய கோண்டுவானா கண்டத்திலிருந்து பிரிந்து, நிலநடுக் கோட்டைத் தாண்டி வடக்கு நோக்கி நகர்ந்த இந்தியத் துணைக்கண்டப் பகுதியாகும். மூன்று மில்லியன் ஆண்டுகளுக்கு முன்னர் இந்தியப் புவித்தட்டு, அருகில் உள்ள ஆஸ்திரேலியாவின் புவித்தட்டுடன் ஒன்றாக இணைந்து இந்திய-ஆஸ்திரேலியப் புவித்தட்டு எனும் ஒரே புவித்தட்டாக மாறியது. இந்தியப் புவித்தட்டில், இந்தியத் துணைக்கண்டம், தென்மேற்கு சீனா மற்றும் மேற்கு இந்தோனேசியா பகுதிகள் உள்ளன.
# இந்தியப் புவித்தட்டு

## புவித்தட்டின் நகர்வுகள்

புவித்தட்டிலிருந்து உடைந்து நகர்ந்த இந்தியப் புவித்திட்டும், மற்ற புவித்திட்டுகளும்]]  
புவித்தட்டிலிருந்து பிரிந்து, யுரேசியப் புவித்தட்டுடன் மோதியதின் விளைவாக உருவான இமயமலைத் தொடர்கள்]]  
140 மில்லியன் ஆண்டுகளுக்கு முன்னர் கோண்டுவானா புவித்தட்டில் இருந்த தற்கால ஆப்பிரிக்கா, ஆஸ்திரேலியா, தென் அமெரிக்கா, அண்டார்டிகா பகுதிகளுடன் இந்தியப் புவித்தட்டும் ஒன்றாக இணைந்திருந்தது. பின்னர் கோண்டுவானாவின் புவித்தட்டு பல பகுதிகளாக உடைந்து சிதறிய வேகத்தில்,இந்தியப் பெருங்கடல் உருவானது.  
கிரீத்தேசியக் காலத்தின் பிற்பகுதியில், ஏறத்தாழ 100 மில்லியன் ஆண்டுகளுக்கு முன்னர், கோண்டுவானாவின் புவித்திட்டுகள் மேலும் உடைந்து சிதறியதால், ஒன்றாக இருந்த மடகாஸ்கர் புவித்திட்டும், இந்தியப் புவித்திட்டும் இரண்டாகப் பிரிந்தது. பின்னர் இந்தியப் புவித்திட்டு ஆண்டிற்கு 20 செமீ வீதம் யுரேசியப் புவித்திட்டை நோக்கி வடக்கு திசையில் நகரந்தது. இந்தியப் புவித்திட்டு வடக்கு நோக்கி ஏறத்தாழ 1300 கிலோ மீட்டர் வரை நகர்ந்து, யுரேசியப் புவித்திட்டுடன் மோதிய வேகத்தால் இமயமலைகள் மற்றும் திபெத்திய பீடபூமிப் பகுதிகள் உருவாயின என புவியியலாளர்கள் கருதுகிறார்கள்.
# இந்தியப் புவித்தட்டு

## புவியியல்

இந்தியப் புவிதட்டின் மேற்கு பகுதியில் அரேபியப் புவித்தட்டும், ஆப்பிரிக்கப் புவித்தட்டும், வடக்கில் யுரேசியன் புவித்தட்டின் இமயமலைகள் மற்றும் இந்து குஷ் மலைத்தொடரகளும் எல்லைகளாக உள்ளன.
# இந்தியப் புவித்தட்டு

## இதனையும் காண்க

- கோண்டுவானா
- இந்திய-ஆஸ்திரேலியப் புவித்தட்டு
# ஏசு-உரைத்தொகுப்பி

**ஏசு** (ACE - a collaborative editor) என்பது கூட்டிசைவு உரைத்தொகுப்பி ஆகும். UTF-8 வடிவத்துடன் ஒத்தியங்கக்கூடிய இந்த மென்பொருள், லினக்சு இயங்குதளத்தில் இயங்கக்கூடியது என்றாலும், பெரும்பான்மையான இயக்குத்தளங்களிலும் ஒரே நேரத்தில் (real time)இயங்கும் திறன் உடையது. கூட்டுமுயற்சியில் ஒரு ஆவணம் தொகுக்கப்படுவதால், கணினியில் தனிமையில் இயங்குபவர்களுக்கு ஏற்படும் மன அழுத்தம் ஏற்படுவதில்லை. இதன் முழுமையான நிரலாக்கம், இணையத்தில் கிடைக்கிறது.
# தலைமுறைகள் (திரைப்படம்)

**தலைமுறைகள்** (*Thalaimuraigal*) பாலு மகேந்திராவின் இயக்கத்தில் 2013 இல் வெளியான தமிழ்த்திரைப்படம். இத்திரைப்படத்தினை எம். சசிகுமார் தயாரித்துள்ளார். இத்திரைப்படம் இளையராஜவின் இசையில், பாலு மகேந்திராவின் எழுத்து, ஒளிப்பதிவு, படத்தொகுப்பு, இயக்கத்தில் 2013 இல் இத்திரைப்படம் வெளியானது.
# தலைமுறைகள் (திரைப்படம்)

## கதை

தலைமுறை என்னும் இடைவெளிகளைத் தாண்டிய நிலையில் ஒரு தாத்தாவுக்கும் பேரனுக்குமான உறவையும் அன்பையும் சொல்கின்றது இத்திரைப்படம். திடுக் திருப்பங்கள் இல்லாமல் பாடல்கள் இல்லாமல், வழவழப்பான நகைச்சுவை இல்லாமல், சண்டைகள் இல்லாமல் எளிய மானுடர்களின் வாழ்வை, உறவுகளின் உன்னதத்தை ரசிகர்களுக்கு உயிர்ப்புடன் கடத்தியுள்ளார் இயக்குநர் பாலு மகேந்திரா.
# தலைமுறைகள் (திரைப்படம்)

## நடிகர்கள்

- சசிகுமார் சுப்பிரமணி - சிவராமனாக
- இரம்யா சங்கர்- ஸ்டெல்லாவாக
- வினோதினி
- மாஸ்டர் கார்த்திக்-ஆதித்யாவாக
- பாலு மகேந்திரா-சுப்புவாக
- சசிகுமார்-மதிப்புறுத்தோற்றத்தில்
# தலைமுறைகள் (திரைப்படம்)

## மதிப்புரைகள்

படத்தில் பாலுமகேந்திரா அவர்களே முதன்மைக் கதைப்பாத்திரமாக நடித்திருக்கிறார், தமிழ்திரையில் இப்படியொரு கதைப்பாத்திரத்தை இதன் முன்பு நான் கண்டதேயில்லை, பாலுமகேந்திரா பிரமாதப்படுத்தியிருக்கிறார், கண்கலங்க வைக்கும் நடிப்பு என்கிறார் எஸ். இராமகிருஷ்ணன் .
# திரிபுரா தேசிய விடுதலை முன்னணி

**திரிபுரா தேசிய விடுதலை முன்னணி** **National Liberation Front of Tripura** (சுருக்கமாக **NLFT**) என்பது இந்தியாவின் திரிபுரா மாநிலத்தை அடிப்படையாகக் கொண்டு இயங்கும் திரிபுரி தேசிய அமைப்பு ஆகும். இதில் 550 முதல் 850 வரையிலான உறுப்பினர்கள் இருக்கலாம் என மதிப்பிடப்படுகிறது.  
இந்தியாவில் இருந்து திரிபுராவை விடுவித்து அதை சுதந்திர நாடாக்குவதை தனது நோக்கமாக கொண்டதே திதேவிமு. அதற்கான கிளர்ச்சியில் இந்தியாவின் வடகிழக்கு மாநிலத்தில் ஈடுபட்டு வருகிறது. திரிபுராவை இயேசு விவரிக்கின்ற இறையரசாக ஆக்க விரும்புவதாக திதேவிமு விளக்குகிறது.  
திதேவிமு ஒரு பயங்கரவாத அமைப்பு என்று இந்தியாவில் குறிப்பிடப்படுகிறது.
# திரிபுரா தேசிய விடுதலை முன்னணி

## பிளவு

பிஸ்வாமோகன் டெபர்பர்மா மற்றும் நயான்பாசி ஜமாடியா ஆகியோர் பிரிவினால் நாதேவிமு 2001 பெப்ரவரியில் இரண்டாக பிளவுற்றது.
# ரஞ்சித் தேபர்பர்மா

**ரஞ்சித் தேபர்பர்மா** (**Ranjit Debbarma**) என்பவர் திரிபுரா புலிப்படையின் தற்போதைய தலைவராக உள்ளார்.இவர்மீது ஆயுதக் கடத்தல்மற்றும்குற்றவியில்வழக்குகள்உள்ளதால் இவர் இண்டர்போலால் தேடப்படுபவராகஉள்ளார்.  
திரிபுரா தேசிய விடுதலை முன்னணியின்இரண்டாம்கட்டக்கட்டளைத்தளபதியான மந்து குளோலியின் சரணடைந்தபோது, திரிபுரா நெருக்கடியைத் தீர்க்க ரஞ்சித் தேபர்பர்மா இந்திய அரசாங்கத்துடன் பேச்சுவார்த்தையில் ஈடுபடுவதாகக் கோரினார், ஆனால் டெபர்மாபோரிடுவதாக சபதம் செய்தார்.
# பிஜாய் குமார் ஹர்ன்காகல்

**பிஜாய் குமார் ஹர்ன்காகல்** (**Bijoy Kumar Hrangkhawl**) என்பவர் இந்திய மாநிலமான திரிபுராவில் செயல்பட்டுவரும் அரசியல் கட்சியான திரிபுரா பூர்வகுடி தேசியவாதக் கட்சியின் தலைவராவார்.ஹிந்த்காவ்ல் தனது அரசியல் வாழ்க்கையை பழங்குடி-தேசியவாத திரிபுரா உபஜாதி ஜுபா சமிதியின் ஒருங்கிணைப்புச் செயலாளராகஇருந்து தொடங்கினார்.பின்னர் இவர்சமிதியின்ஆயுதப்பிரிவான திரிபுரி சேனாவின் தலைவராக ஆனார்.1977 இல் இடது முன்னணியின்தேர்தல் வெற்றியைத் தொடர்ந்து திரிபுரி சேனா உருவானது, அது இடதுசாரிகளுக்கு எதிரான தாக்குதலில் ஈடுபட்டது. திரிபுரா சேனா விரைவில் திரிபுரா தேசிய தன்னார்வலர் (திதேத) என உருவானது.  
திரிபுராவில்பெரும்பான்மையினராக ஆகிவிட்ட வங்காளிகளை பத்து ஆண்டுகளாக, 1978-1988,திரிபுராவில்இருந்துவன்முறையால் வெளியேற்ற முயன்ற திதேதவானது ஹென்ற்கால்வாலால் வழிநடத்தப்பட்டது.திரிபுராவின் கிராமப்புறப் பகுதிகளில்மேற்கொண்ட இனக்கருவறுப்பு பிரச்சாரத்தினால்திதேத உடனடியாகப் புகழ் பெற்றது.  1983 ஆம் ஆண்டில் அவர் பிரதமர் இந்திரா காந்திக்கு எழுதிய கடிதத்தில் திதேத இன் அரசியல் அபிலாஷைகளை வெளிப்படுத்திது:
: *உங்கள் இதயத்தைசிந்திக்கவைக்க ஆயுதமேந்திய கிளர்ச்சி அவசியம். 1947 அக்டோபர் 15 க்குப் பிறகு திரிபுராவில் ஊடுருவியஅயல்நாட்டினர் அல்லது இந்தியாவின்பிறபகுதியினர்என அனைவரையும் திரிபுராவைவிட்டுவெளியேற்றவேண்டும் ...எங்கள்கோரிக்கைவிடுதலைப்பெற்ற திரிபுரா .*
1988 ஆம் ஆண்டு திதேதஅமைதி ஒப்பந்தத்தில் கையெழுத்திட்ட பின்னர், ஒரு அரசியல் கட்சியாக மாற்றப்பட்டது.  
பின்னர்திதேத INPT உடன் இணைக்கப்பட்டது.
# டான் (நாளிதழ்)

***டான்*** (*Dawn*) என்பது பாகிஸ்தானிலிருந்து வெளிவருகின்ற மிகவும் பழமையான, அதிகம் வாசிக்கப்படுகின்ற ஒரு ஆங்கில நாளிதழாகும்.
# டான் (நாளிதழ்)

## துவக்கம்

இவ்விதழ் முகம்மது அலி ஜின்னாவால் புதுதில்லியில் (பிரித்தானியாவின் இந்தியா, இந்தியா) 26 அக்டோபர் 1941இல் அகில இந்திய முஸ்லீம் லீக்கின் இதழாகத் துவங்கப்பட்டது. இதன் முதல் இதழ் லடிபி அச்சகத்தில் 12 அக்டோபர் 1942இல் அச்சிடப்பட்டது. முதலில் இது வார இதழாக வெளிவந்தது..
# டான் (நாளிதழ்)

## பிற இதழ்கள்

இவ்விதழ் பாகிஸ்தான் ஹெரால்டு பதிப்பகத்தாரால் வெளியிடப்படுகிறது. இவர்கள் ஹெரால்டு என்னும் பருவ இதழையும், ஸ்பைடர் என்னும் தகவல் தொழில்நுட்ப இதழையும் அரோரா என்னும் விளம்பர ஊடக இதழையும் வெளியிடுகின்றனர்.
# டான் (நாளிதழ்)

## கிளைகள்

இவ்விதழின் அலுவலகங்கள் கராச்சி, சிந்த், லாகூர் மற்றும் இஸ்லாமாபாத் ஆகிய இடங்களில் உள்ளன.
# டான் (நாளிதழ்)

## இணைப்புகள்

- இதழின் தளம்
# காத்தரின் வைனர்

**காத்தரின் வைனர்** (*Katharine Viner*, பிறப்பு: சனவரி 1971) பிரித்தானிய இதழாளர் ஆவார். இவர் தி கார்டியன் இதழின் முதல் பெண் ஆசிரியராக 1 சூன் 2015 அன்று பொறுப்பேற்றார்.
# காத்தரின் வைனர்

## முந்தைய பொறுப்பு

இப்பொறுப்பினை ஏற்பதற்கு முன்பாக இவர் ஆஸ்திரேலியா மற்றும் அமெரிக்காவின் கார்டியன் இதழின் இணையப் பிரிவில் பணியினை மேற்கொண்டிருந்தார்.
# தி கார்டியன் வீக்லீ

***தி கார்டியன் வீக்லீ*** (*The Guardian Weekly*) இலண்டனிலிருந்து வெளிவருகின்ற, உலக அளவிலான ஆங்கில இதழாகும். இது உலகின் மிகப்பழமையான இதழ்களில் ஒன்றாகும். இதன் வாசகர்கள் 170க்கு மேற்பட்ட நாடுகளில் உள்ளனர்.
# தி கார்டியன் வீக்லீ

## செய்திகள்

இவ்விதழுக்கான செய்திகள் இதன் சகோதர இதழ்களான தி கார்டியன், தி அப்சர்வர் ஆகியவற்றிலிருந்து எடுத்தாளப்படுகின்றன. இவ்விதழ்கள் அனைத்தும் கார்டியன் ஊடகப் பிரிவிற்குச் சொந்தமான டிரினிட்டி மிர்ரரால் பதிப்பிக்கப்படுகின்றன. இவ்விதழில் தி வாஷிங்டன் போஸ்ட் இதழில் வெளியாகும் கட்டுரையினையும் காணலாம்.
# தி கார்டியன் வீக்லீ

## உலக அளவிலான வாசகர்கள்

பிரிட்டன், ஆஸ்திரேலியா, அமெரிக்கா மற்றும் கனடாவில் இவ்விதழுக்கான சந்தை அதிகம் உள்ளது. நியூசிலாந்து, பிரான்ஸ் மற்றும் ஜெர்மனியிலும் இதன் வாசகர்கள் அதிக எண்ணிக்கையில் உள்ளனர்.
# தி கார்டியன் வீக்லீ

## குறிப்பிடத்தக்க வாசகர்

இவ்விதழை வாசிப்போரில் பல உலகத்தலைவர்கள் அடங்குவர். சிறைச்சாலையில் இருந்தபோது இவ்விதழை வாசித்த நெல்சன் மண்டேலா அகண்ட உலகிற்கான ஜன்னல் என்று இதற்குப் புகழாரம் சூட்டினார்.
# தி கார்டியன் வீக்லீ

## இணைப்புகள்

- இதழின் தளம்
# இரட்டை வில்லை

இல்லா வில்லை]]  
**இரட்டை வில்லை** (*Doublet*) என்பது ஒரு வில்லை வகையாகும். இதில் இரு ஒற்றை வில்லைகள் இணைக்கப்படுவதால் உருவாக்கப்படுகிறது.
இவ்வகை வில்லைகள் அனைத்து வகைப் பிறழ்ச்சிகளையும் நீக்க பயன்படுகிறது.
# இரட்டை வில்லை

## வகைகள்

இரட்டை வில்லைகள், பல வகைகளில் இருந்தாலும் நிறப்பிறழ்ச்சி இல்லா வில்லைகள் தான் அதிக அளவில் பயன்படுத்தப்படுகிறது. இவை நிறப்பிறழ்ச்சி மற்றும் கோளப் பிறழ்ச்சி ஆகியவற்றை நீக்க உதவுகிறது. இவ்வகை வில்லைகளில் வேறுபட்ட ஒளி விலகல் எண்கள் மற்றும் நிறப்பிரிகைத் திறன் கொண்ட ஒற்றை வில்லைகள் பயன்படுத்தப்படுகிறது. இவற்றில் ஒரு கண்ணாடி கிரௌன் கண்ணாடியாகவும் மற்றொன்று தீக்கல் கண்ணாடியாகவும் பயன்படுத்தப்படுகிறது. இவை ஒற்றை வில்லைகளை விட சிறந்த பிம்பங்களை உருவாக்கப் உதவுகிறது. அழிந்து மறைந்த முக்கூற்று உடல் தொல்லுயிரிகள் (Trilobite) இயற்கையாகவே இரட்டை வில்லைகளைக் கொண்ட கண்களைப் பெற்றிருந்தது. நிறகோளப்பிறழ்ச்சிகளில்லாத வில்லைகளும் (Apochromat) இரட்டை வில்லைகளாக உருவாக்கப்படுகிறது.  
இரட்டை வில்லைகள் காற்றால் நிரப்பப்பட்டோ, ஒட்டப்பட்டோ அல்லது எண்ணெயால் நிரப்பப்பட்டோ இருக்கும். மேற்பரப்பு இழுவிசைக் கொண்ட எண்ணெகளே இரட்டை வில்லைகளில் பயன்படுத்தப்படுகிறது. ஒட்டப்பட்ட இரட்டை வில்லைகளில், ஒளி புகும் தன்மை பசைகள் பயன்படுத்தப்படுகிறது. இப்பாக்சி மற்றும் கனடா பால்சம் போன்ற பசைகள் பாரம்பரியமாகப் பயன்படுத்தப்படுகிறது. சில வகை இரட்டை வில்லைகளில் எந்த வகை பசைகளும் பயன்படுத்தப்படுவதில்லை. மாறுப்பட்ட வெப்ப விரிவுகளைக் கொண்ட வில்லைகளை ஒட்டுவது இயலாததாகிறது. இவை பசையால் ஒட்டப்படாத அல்லது காற்றால் நிரப்பப்பட்ட அல்லது உடைந்த இணைப்பைக் கொண்ட இரட்டை வில்லைகள் எனப்படுகிறது. காற்றால் நிரப்பப்படும் இரட்டை வில்லைகள், ஒன்று சேர்க்க இயலாத அளவிற்கான வளைவுகளைப் பெற்றிருக்கும்.
# இரட்டை வில்லை

## மேலும் பார்க்க

- மும்மை வில்லை
- நிறப்பிறழ்ச்சி இல்லா வில்லை
# எலிசபெத் எவலியசு

**எலிசபெத் காத்தரினா கூப்மன் எவலியசு** *(Elisabeth Catherina Koopmann Hevelius)* (போலிசு மொழியில் *எல்சுபியத்தா எவலியுசு (Elżbieta Heweliusz) * எனப்படுபவர்) (ஜனவரி 17, 1647–திசம்பர் 22, 1693) முதல் பெண் வானியலாளர்களில் ஒருவராகக் கருதப்படுகிறார். இவர் *நிலா அட்டவணைகளின் தாய்* எனவும் அழைக்கப்படுகிறார். இவர் தன்னோடு பணிபுரிந்த வானியலாளராகிய யோகான்னசு எவலியசுவின் இரண்டாம் மனைவியும் ஆவார்.
# எலிசபெத் எவலியசு

## இளமை

எலிசபெத் கூப்மன் (அல்லது காப்மன், ) எவலியசுவையும் அவரது முதல் மனைவியைப் போலவே ஒரு வணிக்க் குடும்பத்தில் பிறந்தவர் ஆவார். இவர் போலிசு-இலுதுவேனிய பொதுந்லவாயத்தில் அமைந்த பொமரெனிய வோல்வோதெசிப்பில் உள்ள தான்சிக் நகரில் பிறந்தார். இவர் ஆன்சா தொழிற்சங்கத்தின் உறுப்பினராவார்.
# எலிசபெத் எவலியசு

## பண்பாட்டில்

*விண்மீன் வேட்டைக்காரி (The Star Huntress)* (2006) எனும் புதினத்தில் இவரது வாழ்க்கை நாடகமயப் படுத்தப்பட்டுள்ளது.  
12625 கூப்மன் சிறுகோளும் வெள்ளிக் கோளின் கூப்மன் குழிப்பள்ளமும் இவரது நினைவாகப் பெயரிடப்பட்டுள்ளது.
# ஒற்றை வில்லை

**ஒற்றை வில்லை** (**simple lens**) என்பது ஒளியியலில் தனியாகப் பயன்படுத்தப்படும் ஒரு வில்லையாகும். உருபெருக்கும் கண்ணாடி மற்றும் படிக்க உதவும் கண்ணாடிகள் ஆகியவை சில எடுத்துக்காட்டுகளாகும்.  
ஒற்றை வில்லைகள் பல வகை பிறழ்ச்சிகளைக் (aberrations) கொண்டுள்ளதால், இவை ஒளிப்படக்கருவி வில்லைகளில் தெளிவான பிம்பங்களை உருவாக்க உதவுவதில்லை. இவை சீரொளி போன்ற நிறப்பிறழ்ச்சியும் கோளப்பிறழ்ச்சியும் குறைவாகவுள்ள ஒற்றை நிற ஒளி மூலங்களில் மட்டுமே இவை பயன்படுகிறது.  
குறிப்பிட்ட குவியத் தூரம் கொண்ட வில்லைகளைப் பயன்படுத்தும் புகைப்பட கருவியில் மட்டுமே ஒற்றை வில்லைகள் பயன்படுத்தப்படுகிறது. புகைப்படக்கருவியில் உள்ள துளை சிறியதாகவும், பிறழ்ச்சிகளைத் தவிர்க்கும் வகையில் புகைப்படச் சுருள்கள்
சற்று வளைந்தபடி அமைக்கப்பட்டிருக்கும். ஈஸ்ட்மேன் கோடாக் போன்ற புகைப்பட கருவிகள் இதற்கு எடுத்துக்காட்டாகும்.
# ஒற்றை வில்லை

## மேலும் பார்க்க

- வில்லை (ஒளியியல்)
- இரட்டை வில்லை
# ஏவா கிரேபல்

**ஏவா காத்தரினா கிரேபல்** *(Eva K. Grebel)* ஒரு செருமானிய வானியலாளர் ஆவார். இவர் 2007 முதல் அய்டல்பர்கு பல்கலைக்கழகத்தின் இரேச்சன் வானியல் நிறுவனத்தின் இணை இயக்குநராக உள்ளார். இவர் விண்மீன் தொகை ஆய்விலும் பால்வெளி உருவாக்கத்திலும் வல்லுனர் ஆவார்.
# ஏவா கிரேபல்

## தகைமைகளும் விருதுகளும்

- 2015 எக்டார் அறிவியல் விருது, எக்டார் கல்விக்கழக ஆய்வு நல்கை உறுப்பினர்
- 2006 யோகான் வெம்ப் விருது, இலெப்னிட்சு வானியற்பியல் நிறுவனம், போட்சுடாம் (2006)
- 1999 என்றி சிரேழ்சியப் பன்னாட்டு ஆராய்ச்சி நல்கை விருது, அமெரிக்க வானியல் கழகம்
- 1996 உலூத்விக் பியர்மன் விருது, செருமானிய வானியல் கழகம்
# பினய் குமார் சர்க்கார்

**பினய் குமார் சர்க்கார்** (Benoy Kumar Sarkar) (1887 -1949) என்பவர் இந்திய சமூகவியல் அறிஞர் பேராசிரியர் மற்றும் தேசியவாதி ஆவார்.
பெங்கால் சமூகவியல் நிறுவனம், பெங்காலி ஆசிய அகாதமி, பெங்காலி தாண்டே சொசைட்டி, பெங்காலி அமெரிக்க கலாசார நிறுவனம் போன்ற அமைப்புகளை நிறுவியவர் .
நாசிசம் என்ற கொள்கையை இவர் ஆதரித்தார். மேலும் பாசிச எதேச்சதிக்காரம் இந்தியாவில் உருவாக வேண்டும் என விரும்பினார்.
# பினய் குமார் சர்க்கார்

## கல்வி மற்றும் பதவி

1905இல் கொல்கத்தா பல்கலைக் கழகத்தில் படித்து ஆங்கிலத்திலும் வரலாற்றிலும் பட்டங்கள் பெற்றார். முதுவர் பட்டமும் பெற்றார் 1925 இல் கொல்கத்தா பல்கலைக் கழகத்தில் பொருளியல் துறை விரிவுரையாளராகப் பணியைத் தொடங்கினார். ஐக்கிய அமெரிக்காவில் பயணம் செய்தபோது அங்கு காலமானார். பல்வேறு தலைப்புகளில் பல நூல்கள் எழுதினார்.
# முப்புளோரோஅசிட்டிக் அமிலம்

<span>  
**முப்புளோரோஅசிட்டிக் அமிலம் **(Trifluoroacetic acid,</span>TFA)CF<sub>3</sub>CO<sub>2</sub>H என்ற மூலக்கூற்று வாய்ப்பாட்டை உடைய கரிம புளோரோ சேர்மம் ஆகும். இச்சேர்மத்துடன் அமைப்புத் தொடர்பைக் கொண்ட சேர்மமான அசிட்டிக் அமிலத்தில் உள்ள ஐதரசன் அணுக்களானவை மூன்று புளோரின் அணுக்களால் இடப்பெயர்ச்சி செய்யப்பட்டு இந்த சேர்மம் கிடைக்கப் பெறுகிறது. மேலும், இச்சேர்மமானது, ஒரு நிறமற்ற மற்றும் புளிங்காடிபோன்றவாசனையுடைய நீர்மமாகும். முப்புளோரோ அசிட்டிக் அமிலமானது, அசிட்டிக் அமிலத்தைக் காட்டிலும் வலிமையான அமிலமாகும். இதன் காடித்தன்மை எண்ணானது அசிட்டிக் அமிலத்தை விட34,000 மடங்கு அதிகமானதாகும்.அதிக மின்னெதிர்த்தன்மை கொண்ட புளோரின் அணுக்களின் காரணமாக எதிர்மின்னிகளைத் தன் வசம் இழுக்கும் முப்புளோரோமெதில் தொகுதியின் காரணமாக ஆக்சிசன்-ஐதரசன் பிணைப்பானது பலவீனப்பட்டு எதிரயனிசார் இணைக்காரமானது நிலைப்படுத்தப்படுகிறது. முப்புளோரோ அசிட்டிக் காடியானது கரிம வேதியியலில் பல நோக்கங்களுக்காக பரவலாகப் பயன்படுத்தப்படுகிறது.
# விதி மதி உல்டா

**விதி மதி உல்டா** (Vithi Mathi Ulta) விஜய் பாலாஜி இயக்கத்தில், ரைட் மீடியா ஒர்க்ஸ் தயாரிப்பில் வெளியாகியிருக்கும் தமிழ்த்திரைப்படம். கனவில் கெட்டதாகக் கண்டது உண்மையில் நடக்கக்கூடாது என்று நாயகன் களத்தில் இறங்கும் கதையே விதி மதி உல்டா. இத்திரைப்படத்தில் ரமீஸ் ராஜா, ஜனனி ஐயர் உள்ளிட்டோர் நடித்துள்ளனர். இத்திரைப்படம் அஸ்வின் விநாயகமூர்த்தியின் இசையில், மார்ட்டின் ஜோவின் ஒளிப்பதிவில், கோபி கிருஷ்ணாவின் படத்தொகுப்பில் 2018இல் தமிழில் வெளிவந்துள்ள முதல் திரைப்படம்.
# விதி மதி உல்டா

## நடிப்பு

பின்வரும் நடிக நடிகையர்கள் இத்திரைப்படத்தில் நடித்துள்ளனர் ரமீஸ் ராஜாவின் கனவில் நடந்தவை அப்படியே நடப்பு வாழ்க்கையில் நடக்கத் தொடங்குகிறது. தன்னைப்பிறர் கடத்துவது, தன் காதலி கடத்தப்படுவது, அம்மா, அப்பா கொலை செய்யப்படுவது இவை அனைத்தையும் தெரிந்து கொண்ட கதைநாயகன் இவற்றையெல்லாம் தடுத்தாரா இல்லையா, என்ன நடந்தது என்பதே படத்தின் விறுவிறுப்பான கதை.
# கீனி

**கீனி** (Geany, பன்னாட்டு ஒலிப்பியல் அரிச்சுவடி:ʒeːniː) என்பது லினக்சு வகைக் கணினிகளில் பயன்படுத்தப்படும் குறைந்த அளவு கணினித் திறன் தேவையான உரைத்தொகுப்பிகளில் ஒன்றாகும். இருப்பினும் பன்னியக்குதளங்களிலும் இயங்குவதற்கான இதன் பொதி கிடைக்கிறது. இதன் இயல்பிருப்பான பின்புலம் வெள்ளை நிறமாகும். இருப்பினும், இப்பகுதியில் இருந்து, நமக்கு வேண்டிய கோப்புகளைப் பதிவிறக்கி இதனை மாற்றிக் கொள்ளலாம்.
# மவுண்ட் டார்வின், சிம்பாப்வே

மவுண்ட் டார்வின் சிம்பாப்வே மஷோனலண்ட் மத்திய மாகாணத்தில் உள்ள ஒரு நகரமாகும்.
# மவுண்ட் டார்வின், சிம்பாப்வே

## அமைவிடம்

இந்த நகரம் மவுண்ட் டார்வின் மாவட்டத்தில், வடக்கு-கிழக்கு ஜிம்பாப்வே மஷோனலண்ட் மத்திய மாகாணத்தில் அமைந்துள்ளது.
# மவுண்ட் டார்வின், சிம்பாப்வே

## கண்ணோட்டம்

மவுண்ட் டார்வின், டவுன் கவுன்சிலின் அலுவலகங்களுக்கும் கூடுதலாக, டவுன் மவுண்ட் டார்வின் மாவட்ட நிர்வாகத்தின் இருப்பிடமும் இந்நகரில் உள்ளது. இந்த நகரம் ஒரு பொது மருத்துவமனையையும், டார்வின் மாவட்ட வைத்தியசாலையையும், ஒரு பொது நோயாளி மருத்துவமனையும் , கரந்த மிஷன் மருத்துவமனையையும் கொண்டுள்ளது.ஒரு நாளைக்கு கரந்த மிஷன் மருத்துவமனை 10 முதல் 20 அறுவை சிகிச்சைகள் மற்றும் தினசரி 200 மற்றும் 300 புற நோயாளிகளுக்கு சிகிச்சை சேவையினை புரிகிறது. இந்நகரில் ZB வங்கி லிமிடெட் உம் , மேலும் ஒரு வணிக வங்கி, இந்நகரத்தில் தனது ஒரு கிளையை பராமரிக்கிறது. மவுண்ட் டார்வின் மோர்ன் டார்வின் விமான நிலையமும் சேவையும் உள்ளது.
# மவுண்ட் டார்வின், சிம்பாப்வே

## வரலாறு

போர்த்துகீசிய ஜெசுட் கோன்சோ டா சில்வேரா 1560 ஆம் ஆண்டில் இங்கு வருகை புரிந்த முதல் ஐரோப்பியர் ஆவர். இவர் தென் ஆப்பிரிக்காவின் ஆரம்பகால ஐரோப்பிய மிஷனரிகளை தொடங்கினார். அதனால் டார்வின் மலைத்தொடர்களில் , டார்வின் மவுண்ட் அருகே 1561 ல் கொல்லப்பட்டார். வேட்டைக்காரர் மற்றும் ஆராய்ச்சியாளரான பிரண்டெரிக் கர்ட்னி ஸலஸ் என்பவர் பிரித்தானிய இயற்கை அறிஞரான சார்லஸ் டார்வின் நினைவாக இந்நகருக்கு டார்வின் மவுண்ட் என பெயரிட்டார்.
# மவுண்ட் டார்வின், சிம்பாப்வே

## காலநிலை

<div>  
</div>
# மவுண்ட் டார்வின், சிம்பாப்வே

## மக்கள்தொகை

டார்வினின் தற்போதைய மக்கள்தொகை பகிரங்கமாக அறியப்படவில்லை.  
2004 ஆம் ஆண்டில், நகரத்தின் மக்கள்தொகை 6,350 என மதிப்பிடப்பட்டது.
# மவுண்ட் டார்வின், சிம்பாப்வே

## குறிப்பிடத்தக்க நபர்கள்

பின்வரும் குறிப்பிடத்தக்க நபர்கள் டார்வின் மவுண்டுடன் தொடர்புபட்டுள்ளனர்:
1.ஜாய்ஸ் முஜூரு - ஒரு அரசியல்வாதி; இவர் இங்கே பிறந்தார்.<div>2.ஜேம்ஸ் மக்காம்பா - ஒரு தொழிலதிபர்; அவர் டார்வினில் ஒரு ஆதரவற்றோர் இல்லத்தை பராமரிக்கிறார். 3.சேவியோர் கசுகுவேறே - ஒரு அரசியல்வாதி; இவர் இங்கு பிறந்தார்.</div><div>4.பிரையன் ஜீவன்-ஒரு தொழிலதிபர், இவர் மவுண்ட் டார்வினில் உள்ள ருயாவில் படித்தார்.</div><div>5.டாட்டெண்டா ய் கட்சி - QaCena ஆய்வக நிறுவனத்தின் நிறுவனர்.</div>
- கூகுள் வரைபடம்
# அடைகலாபுரம்

**அடைக்கலாபுரம்** (*Adaikalapuram*) என்பது தென்னிந்தியாவில் உள்ள தமிழ்நாட்டின், தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள ஒரு சிற்றூராகும். இது நங்கைமொழி ஊராட்சியால் நிருவகிக்கப்படுகிறது. இங்கு நடைபெறும் தசரா திருவிழா மிகவும் புகழ்பெற்றதாகும்.
# அடைகலாபுரம்

## அமைவிடம்

இந்த ஊரானது கடல் மட்டத்திலிருந்து 21 மீட்டர்கள் உயரத்தில் அமைந்துள்ளது. இது மாவட்ட தலைநகரான தூத்துக்குடியிலிருந்து 49 கிலோமீட்டர் தொலைவிலும், உடன்குடியில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 665 கிலோமீட்டர் தொலைவிலும் உள்ளது. இது சாத்தன்குளம் பேரூராட்சிக்கு அண்மையில் அமைந்துள்ள ஒரு சிற்றூராகும்.
# அடைகலாபுரம்

## அரசியல்

அடைக்கலாபுரம், திருவைகுண்டம் சட்டமன்ற தொகுதிக்கும் தூத்துக்குடி நாடாளுமன்ற தொகுதிக்கும் உட்பட்ட கிராமமாகும்.
# அடைகலாபுரம்

## போக்குவரத்து

அடைக்கலாபுரத்திற்கு மிக அருகில் உள்ள தொடருந்து நிலையம் திருநெல்வேலி (47 கி.மீ) ஆகும்.
# மும்மை வில்லை

**மும்மை வில்லை** (*Triplet lens*) என்பது மூன்று ஒற்றை வில்லைகளின் கூட்டு வில்லையாகும். இவை ஒளியில் ஏற்படும் பல் வகை பிறழ்ச்சிகளைக் களைய உதவுகிறது.
*காசுடிங் மும்மை வில்லை* (*Hastings triplet*) என்பது மூன்று ஒற்றை வில்லைகள் பசைகளால் ஒட்டப்பட்டிருக்கும். கூக்கின் மும்மை வில்லை என்பது மூன்று ஒற்றை வில்லைகள் இடைவெளி விட்டுப் பிணைக்கப்பட்டிருக்கும். இவ்வகை வில்லைகள் ஒரே மாதிரியான வளைவு ஆரங்கள் இல்லாதால் உருவாக்கப்படுகிறது. முதல் வகையைப் பயன்படுத்துவது எளிது. இரண்டாம் வகையை ஒளியியல் பிறழ்ச்சி இல்லாமல் பயன்படுத்தலாம்.  
பயன்படுத்தும் நிறப்பிறழ்ச்சி இல்லா வில்லை (மும்மை) மற்றும் ஒளி பெருக்கக் குவி ஆடி]]
நிறப்பிறழ்ச்சி இல்லா வில்லை (மும்மை) மற்றும் ஒளி பெருக்கக் குவி ஆடியை நகைக்கடைகாரர்கள் பயன்படுத்துகின்றனர்.
# மும்மை வில்லை

## மேலும் பார்க்க

- இரட்டை வில்லை
- ஒற்றை வில்லை
- நிறப்பிறழ்ச்சி இல்லா வில்லை
- மங்கின் ஆடி
# இலவுரா பெராரீசு

**இலவுரா பெராரீசு** *(Laura Ferrarese)* கனடா தேசிய ஆராய்ச்சி மன்றத்தில் பணிபுரியும் விண்வெளி ஆராய்ச்சியாளர் ஆவார். இவரது முதன்மையான பணி அபுள் தொலைநோக்கிவழி விண்வெளி சார்ந்த நோக்கீடுகள் செய்வதாகும்.
# இலவுரா பெராரீசு

## இளமை

இவர் இத்தாலியில் உள்ள பதோவாவில் பிறந்தார். பதோவா பல்கலைக்கழகத்தில் கல்வி பயின்றார். இவர் 1996 இல் இயற்பியல் முனைவர் பட்டத்தை ஜான் ஆப்கின்சு பல்கலைக்கழகத்தில் பெற்றார். இவர் 2004 இல் உரட்செர்சு பல்கலைக்கழகப் பேராசிரியர் ஆனார். இவர் கலிபோர்னியா தொழில்நுட்ப நிறுவனத்திலும் பணிபுரிந்துள்ளார்.
இவர் 2014 இல் எலன் சாயர் கோகு பரிசுக்கான விருந்து தகைமையுரை ஆற்றியுள்ளார்.
# இலவுரா பெராரீசு

## தகைமைகளும் விருதுகளும்

இவர் 2012 இல் இரண்டாம் எலிசபெத் அரசியின் வைர விருதிப் பெற்றார். இவர் வட அமெரிக்காவுக்குச் சென்று 2014 CASCA/RASC எலன் கோகு விரிவுரைகளை நிகழ்த்தியுள்ளார்.  
இவர் 2000 நவம்பர் 30 இல், பிரித்தானிய ஒலிபரப்புக் கழகத்தின் “மீப்பொருண்மைக் கருந்துளைகள்” தொடரில் தோன்றி விரிவான விளக்கங்களைத் தந்துள்ளார்.  
இவர் தனது வானியல் ஆராய்ச்சிப் பங்களிப்புகளுக்காக 2015 இல் பீட்டர் ஜி. மார்ட்டின் விருதைப் பெற்றார்.
- Wavelength Calibration of GHRS, Analysis of Side 2 Data (Proposals 2844 and 2845). Duncan, D. Ferrarese, L. Walsh, J.R., Walter, L. 1991, GHRS Science Report no. 35, STScI Publications.
- Analysis of GHRS proposal 3021 and 3127: Comparison between GHRS and Copernicus Data. Ferrarese, L.1991, STScI Publications.
- GHRS Status. Gilliland, R., Duncan D, Ferrarese, L., 1991, STScI Publications.
- Calibration of the Photometric Sensitivity of some Low and Medium Resolution Gratings for the GHRS. Ferrarese, L. Walsh, J.R. 1990, GHRS Science Report no. 27, STScI Publications.
- Analysis of GHRS proposal 3021: Wavelength Accuracy and Stability. Ferrarese, L. 1990, GHRS Science Report no. 26, STScI Publications.
- Article: Co-author of Supermassive Black Holes (2002) Physics World.  
இவர் 2013 முதல் 2015 வரை கனடா தேசிய வானியல் குழுவின் தலைவராக விளங்கினார்.
# கிளாடிசு வெர்கரா

**கிளாடிசு எலனா வெர்கரா கவாகுனின்** *(Gladys Elena Vergara Gavagnin)* (1928 – 5 ஜூலை 2016) ஓர் உராகுவே வானியல் பேராசிரியர் ஆவார். இவர் கணினி பயன்பாட்டில் இல்லாதபோது ஒளிமரைப்புகளின் கணக்கீடுகளைச் செய்வதில் வல்லவர். 5659 வெர்கரா எனும் சிறுகோள் இவரது நினைவாகப் பெயரிடப்பட்டது.
# கிளாடிசு வெர்கரா

## வாழ்க்கைப்பணி

வெர்கரா மகளிர் நுழையமுடியாத இயற்பியல்சார் புலங்களிலும் வானியலிலும் படித்தார். உராகுவே குடியரசு பல்கலைக்கழகத்தில் வாழ்வியல், அறிவியல் புலத்தில் செர்னுசுசி நிறுவிய வானியல் துறையின் முதல் தலைமுறை மாணவரில் இவரும் ஒருவர் ஆவார். அபிசியனாதோசு வானியல் கழகத்தை 1952 இல் நிறுவியவர்களில் இவரும் ஒருவர் ஆவார். இவர் உராகுவே அண்டார்க்டிக் நிறுவனத்தின் செயலாளர் ஆவார்.  
சிலியில் உள்ள செரோ எல்ரோபிள் வானியல் நிலையத்தில் 1968 ஜூலை 18 இல் சிலி வானியலாளர்களாகிய கார்லோசு தாரெசுவும் எசு. கோஃப்ரேவும் முதன்மைச் சிறுகோள் பட்டையில் கண்டுபிடித்த புதிய் சிறுகோள் முதலில் 1968 OA1 எனத் தற்காலிகமாகப் பெயரிடப்பட்டது. வெர்கரா இறந்ததும், பன்னாட்டு வானியல் ஒன்றியம் இச்சிறுகோளை இவரது நினைவாக 5659 வெர்கரா எனப் பெயரிட்டது.  
முதல் தேசிய அண்டார்க்டிக் மாநாடு 1970 ஏப்பிரல் 24 முதல் 27 வரை நடந்தபோது அம்மாநாட்டின் தீர்மானத்தின்படி, இவர் உராகுவே அண்டார்க்டிக் நிறுவனத்தின் ஆட்சிமன்றச் செயலாளர் ஆனார். இவரை 1973 ஆண்டு உராகுவே குடிமை-படைமை வல்லாட்சி பணிநீக்கம் செய்தது. பின்னர் 1985 இல் மக்களாட்சி திரும்பும் வரை வேலையின்றித் தவித்தார்.  
உராகுவே தேசிய வானியல் குழுவின் நிறுவனர்களில் இவரும் ஒருவர் ஆவார்.  
பொறியியல் புலத்தில் இவர் பேராசிரியர் எசுமரால்டா மல்லாடாவின் வகுப்புத் தோழியாவர். மல்லாடாவின் நினைவாக 16277 மல்லாடா எனும் சிறுகோள் பெயரிடப்பட்டது.  
கிளாடிசு வெர்கரா மாந்தெவிதியோவில் 2016 ஜூலை 5 இல் இறந்தார்.
# தி சன் (ஐக்கிய ராச்சியம்)

***தி சன்*** (*The Sun*) என்பது ஐக்கிய ராச்சியம் மற்றும் அயர்லாந்து குடியரசு ஆகிய இடங்களில் பதிப்பாகும் டேப்ளாய்ட் வகையைச் சேர்ந்த நாளிதழாகும்.
# தி சன் (ஐக்கிய ராச்சியம்)

## தினசரி

பிப்ரவரி 2012இல் தி சன் ஆன் சன்டே அறிமுகப்படுத்தப்பட்ட முதல் இவ்விதழ் வாரத்தில் அனைத்து நாள்களும் வெளிவரத் தொடங்கியது. 1964இல் பிராட்ஷீட் வடிவில் ஆரம்பிக்கப்பட்ட இவ்விதழ் 1969இல் டேப்ளாய்ட் வடிவம் பெற்றது.
# தி சன் (ஐக்கிய ராச்சியம்)

## இணைப்புகள்

-
# மங்கின் ஆடி

, விலக்கமும் உடைய தொலைநோக்கி]]
பயன்படும் தேடொளி]]
ஒளியியலில் **மங்கின் ஆடி** (*Mangin mirror*) என்பது எதிர்மறை பிறையுருக் (negative meniscus) கொண்ட ஆடியாகும். இதன் வளைவான பகுதிகள் எதிரொளிப்பு மூலம் கோளப் பிறழ்ச்சி இல்லாத பிம்பங்களை உருவாக்கும். 1876 ல் பிரெஞ்சு நாட்டைச் சேர்ந்த அல்போன்சு மங்கின் (Alphonse Mangin) என்பவர் இந்த ஆடியை உருவாக்கினார். இது ஒளி எதிரொளிப்பும், விலக்கமும் உடைய (catadioptric) ஆடியுடன் கூடிய தேடொளியில் (search light) பயன்படும் அமைப்பாகும்.
# மங்கின் ஆடி

## விளக்கம்

மங்கின் ஆடி கிரௌன் கண்ணாடியால் செய்யப்பட்ட எதிர்மறை பிறையுருக் கொண்ட வில்லையின் பின்புறம் எதிரொளிப்புப் பூச்சால் இவை ஆடியாக மாற்றப்படுகிறது. இந்த அமைப்பு கோளப் பிறழ்ச்சி இல்லாத பிம்பங்களை உருவாக்கப் பயன்படுகிறது. இந்த அமைப்பில் கண்ணாடி, ஒளி இரு முறை எதிரொளிப்பு செய்வதால், இது மும்மை வில்லையாகச் செயல்படுகிறது.  
1876 ல் பிரான்சைச் சேர்ந்த அல்போன்சு மங்கின் என்பவர் மங்கின் ஆடியை உருவாக்கினார். பயன்படும். தேடொளியில் பயன்படும் பரவளைவுத் தெறிப்பி ஆடிகளை உருவாக்கினார். இந்த அமைப்பு இணைக் கற்றைகளை உருவாக்க உதவுகிறது. இவ்வகை கண்ணாடிகள் இராணுவத்தில் பயன்படுத்தப்படுகிறது.
# மங்கின் ஆடி

## பயன்கள்

எதிரொளிப்பும், விலக்கமும் உடைய தொலைநோக்கி வரைபடம்]]
முகப்பு விளக்கு, இராணுவ வானூர்தியில் சுட வேண்டிய இடத்தை காணும் கருவி, தலையில் கட்டும் விளக்கு மற்றும் தேடொளி ஆகியவற்றில் மங்கின் ஆடிகள் பயன்படுத்தப்படுகின்றன. ஒளி எதிரொளிப்பும், விலக்கமும் உடைய ஆடியை பல தொலைநோக்கிகளில் பயன்படுத்தப்படுகிறது. ஒளியின் பாதையில் ஏற்படும் பிறழ்ச்சிகள் அனைத்தும், இந்த அமைப்பில் நீக்கப்படுகிறது.. மங்கின் ஆடிகள் சுழி திருத்தம் அமைப்பிலும் (null corrector) உபயோகப்படுகிறது..
# எரிக்கா போகும் விதென்சே

**எரிக்கா கெல்கா உரூத் போகும் விதென்சே** *(Erika Helga Ruth Böhm-Vitense)* (ஜூன் 3, 1923 - ஜனவரி 21, 2017) ஒரு செருமானிய-அமெரிக்க வானியற்பியலாளர் ஆவார். இவர் செபீடு மாறிகளின் ஆய்வுக்காகவும் உடுக்கண வளிமண்டலங்களின் வெப்பச் சுழலியக்க ஆய்வுக்காகவும் பெயர்பெற்றவர் ஆவார்.
# எரிக்கா போகும் விதென்சே

## சொந்த வாழ்க்கை

இவர் கியேலில் வானியற்பியலாளராக இருந்த கார்ல் கைன்சு போகுமைச் சந்தித்து 1953 இல் மணம் புரிந்தார். இவர்களுக்கு நான்கு குழந்தைகள் பிறந்தனர்: கான்சு, மேன்பிரெடு, எல்கா, ஏவா.
# எரிக்கா போகும் விதென்சே

## இறப்பு

எரிக்கா வாழ்சிங்டன் சீட்டிலில் 2017 ஜனவரி 21 இல் இறந்தார்.
# எரிக்கா போகும் விதென்சே

## தகைமைகளும் விருதுகளும்

- கார்ல் சுவார்சுசைல்டு பதக்கம் (2003)
# எவைன் வான் திழ்சோயக்

**எவைன் பிளியூர் வான் திழ்சோயக்** *(Ewine Fleur van Dishoeck)* (பிறப்பு: 13 ஜூன் 1955, இலெய்டன்) ஒரு டச்சு வானியலாளரும் வேதியியலாளரும் ஆவார். இவர் இலெய்டன் வான்காணகத்தில் அணு, மூலக்கூற்றுப் பேராசிரியராக உள்ளார்,
இவர் பன்னாட்டு வானியல் ஒன்றியத் தலைவராகத் தேர்வு செய்யப்பட்டுள்ளார்.  
இவர் 2001 இல் இருந்து டச்சு அரசு அறிவியல் கல்விக்கழக உறுப்பினராக உள்ளார் இவர் அமெரிக்க தேசிய அறிவியல் கல்விக்கழக உறுப்பினராகவும் உள்ளார். இவர் 2015 இல் அறிவியலுக்கான ஆல்பர்ட் ஐன்சுட்டீன் உலக விருதைப் பெற்றார். இவர் கோதென்பர்கு இலைசு மைத்னர் விருதை 2014 இல் பெற்றார். இவர் 2000 இல் சுப்பினோசா பரிசையும் பெற்றுள்ளார். இவர் அரசு வேதியியல் கழகப் பொற்பதக்கத்தையும் 2001 இல் பெற்றுள்ளார். இவர் 1994 இல்டச்சு அரசு வேதியியல் கழகப் பொற்பதக்கத்தையும் பெற்றுள்ளார்.
# மரியா கிளாரா அய்ம்மார்ட்

**மரியா கிளாரா அய்ம்மார்ட்** *(Maria Clara Eimmart)* (27 May 1676, நியூரன்பெர்கு- 29 அக்தோபர் 1707, நியூரன்பெர்கு), ஒரு செருமானிய வானியலாளரும் வடிவமைப்பாளரும் பொறிப்பாளரும் ஆவார். இவர் கியோர்கு கிறித்தோப் அய்ம்மார்ட் இளவலின் மகள் ஆவார். இவர் தந்தையாருக்கு உதவியாளராக இருந்துள்ளார்.
# மரியா கிளாரா அய்ம்மார்ட்

## வாழ்க்கை

மரியா கிளாரா அய்ம்மார்ட் செருமனியில் 1676 இல் பிறந்தார். இவரது தந்தையார் தன் வருமானம் முழுவதையும் வானியல் கருவிகளை வாங்குவதிலேயே செலவழித்தார். இவர் சீரிய நோக்கீட்டாலர். இவர் தன் முடிவுகலைப் பல நினைவிதழ்களிலும் வானியல் கழக இதழ்களிலும் வெளியிட்டார். இவரது பாட்டனார் கியோர்கு கிறித்தோப் அய்ம்மர்ட் முதுவலும் பொறிப்பாளராகவும் ஓவியராகவும் இருந்தவர் ஆவார்.
# வெளி வட்டச் சாலை, ஈரோடு

**ஈரோடு வெளி வட்டச்சாலை**யானது (*Outer Ring Road*) தமிழ்நாடு மாநிலத்திலுள்ள, ஈரோடு மாவட்டத்தின் ஈரோடு மாநகரைச் சுற்றிச்செல்லும் அரைவட்ட புறவழிச்சாலைத் திட்டமாகும். இத்திட்டமானது, ஈரோடு மாநகரில் நிலவி வரும் கடும் போக்குவரத்து நெரிசலைக் குறைக்கும் பொருட்டு உருவாக்கப்பட்டது. ஈரோட்டிலிருந்து துவங்கவும், முடியவும் செய்யும் பல்வேறு நெடுஞ்சாலைகளை ஈரோடு மாநகருக்கு வெளியில் இணைக்கும் விதத்தில் இத்திட்டம் உருவாக்கப்பட்டது.  
இது நகரின் மையப்பகுதியிலிருந்து 8 முதல் 10 கி.மீ. ஆரத் தொலைவில் இணைக்கிறது.
# வெளி வட்டச் சாலை, ஈரோடு

### கொக்கராயன்பேட்டை-ஆணைக்கல்பாளையம்-திண்டல் சின்னமேடு

**ஈரோடு தெற்கு வெளி வட்டச்சாலை**  
இதில் நாமக்கல் மாவட்டத்தின் கொக்கராயன்பேட்டையிலிருந்து திண்டல் அடுத்த சின்னமேடு வரை சுமார் 15 கி.மீ. தூரத்திற்கு சாலை அமைக்கப்பட்டுள்ளது. இதன் தற்போதைய அகலம் 7 மீட்டராக இருப்பினும் எதிர்கால விரிவாக்கத்தைக் கருத்தில் கொண்டு 30மீ அளவுக்கு நிலம் கையக்கப்படுத்தப்பட்டுள்ளது. .
மேலும், வெள்ளகோவில் சாலை முத்துக்கவுண்டன்பாளையம் முதல் தாராபுரம் சாலை ஆணைக்கல்பாளையம் வரை 11மீ அகலத்தில் கடின புருவங்களுடன் கூடிய இருவழித்தடமாக விரிவுபடுத்தும் பணிகள் நடைபெற்று வருகின்றன.  
இணைக்கப்படும் முக்கிய ஆரச் சாலைகள்
- பரமத்திவேலூர் சாலை (SH-198) - கொக்கராயன்பேட்டை
- கரூர் சாலை (SH-84) - லக்காபுரம் பரிசல்துறை
- வெள்ளக்கோவில் சாலை (NH-381A) - முத்துக்கவுண்டன்பாளையம்
- தாராபுரம்-பழனி சாலை (SH-83A) -ஆணைக்கல்பாளையம்
- சென்னிமலை சாலை (MDR-108) - ரங்கம்பாளையம்
- பெருந்துறை சாலை (SH-96) - திண்டல் சின்னமேடு
# வெளி வட்டச் சாலை, ஈரோடு

### மேற்கு நீட்டிப்பு: திண்டல் - சித்தோடு

திண்டல் அடுத்த சின்னமேடு பகுதியிலிருந்து தேசிய நெடுஞ்சாலை-544 (மேற்கு புறவழிச்சாலை)யுடன் இணைக்கும் திட்டமாகும். இதன் உத்தேச நீளம் 10 கி.மீ. இதில் NH-544 சித்தோடு புறவழிச்சாலை மூலம் பவானியை இணைக்கும் வகையில் திட்டமிடப்பட்டுள்ளது.  
இணைக்கப்படும் முக்கிய ஆரச் சாலைகள்
- பெருந்துறை சாலை (SH-96) - நஞ்சனாபுரம்
- நசியனூர் சாலை (SH-173) - வெள்ளக்கல்
- சத்தியமங்கலம் சாலை (SH-15) - கொங்கம்பாளையம்  
2015ல் திட்டமிடப்பட்ட வெளி வட்டச்சாலையின் இப்பகுதி நீண்ட இழுபறிக்கு பின் மீண்டும் பரிசீலிக்கப்பட்டு செயல்படுத்த முடிவு செய்யப்பட்டுள்ளது.  
தற்போது 2022ல் தமிழக முதல்வர் திண்டல்மேடு முதல் நசியனூர் சாலை வழியாக சத்தியமங்கலம் சாலையை இணைக்கும் வகையில் சுமார் 10 கி.மீ நீளத்திற்கு வெளிவட்டச்சாலையை நீட்டிக்க ரூபாய் 60 இலட்சம் மதிப்பில் திட்ட அறிக்கை தயாரிக்கப்படும் என்று அறிவிப்பை வெளியிட்ட நிலையில் இதன் பணிகள் மீண்டும் துவங்கியுள்ளன.
# வெளி வட்டச் சாலை, ஈரோடு

### கிழக்கு நீட்டிப்பு: கொக்கராயன்பேட்டை - காடச்சநல்லூர் - வெப்படை

கொக்கராயன்பேட்டை பரிசல்துறையிலிருந்து காடச்சநல்லூர் அண்ணா நகர் வழியாக வெப்படை வரை 11 கி.மீ திட்டமிடப்பட்டுள்ளது. இந்தப் பகுதி வெள்ளகோயில்-ஈரோடு- சங்ககிரி தேசிய நெடுஞ்சாலை 381A நான்கு வழிச்சாலை திட்டத்தின் ஒருபகுதியாக அமையும் என உத்தேசிக்கப்பட்டுள்ளது.  
மேலும், ஈரோடு மாநகர் மற்றும் பெருநகரப் பரப்பிற்கான விரிவான போக்குவரத்து திட்ட அறிக்கையில் சுமார் 60.கி.மீ தூரம் பாசூர் முதல் மொடக்குறிச்சி, அவல்பூந்துறை, வெள்ளோடு, பெருந்துறை, காஞ்சிகோவில், பெரியபுலியூர், ஜம்பை வழியாக பவானி ஊராட்சிக்கோட்டை வரை புறநகர வட்டச் சாலை அமைக்கவும் பரிந்துரைக்கப்பட்டுள்ளது.
# வெளி வட்டச் சாலை, ஈரோடு

## மேலும் பார்க்க

- மத்திய பேருந்து நிலையம், ஈரோடு
- உள் வட்டச் சாலை, ஈரோடு
- திண்டல் உயர்மட்ட சாலை
- காவிரி நதிக்கரை சாலை, ஈரோடு
# கூக்கின் மும்மை வில்லை

பயன்படும் கூக்கின் மும்மை வில்லை அமைப்பு]]  
**கூக்கின் மும்மை வில்லை** (**Cooke triplet**) என்பது ஒரு ஒளிப்படக்கருவி வில்லையாகும். 1893 ஆம் ஆண்டு கூக் நிறுவனத்தால் நியமிக்கப்பட்ட கெரால்டு டெனிசு டைலரால் காப்புரிமைப் (காப்புரிமை எண் GB 22,607) பெறப்பட்டது. ஒளியின் பாதையில் ஏற்படும் அனைத்து வகைப் பிறழ்ச்சிகளையும் நீக்க உதவியது.
# கூக்கின் மும்மை வில்லை

## அமைப்பு

வரைபடம்]]
கூக்கின் மும்மை வில்லை ஒரு புறம் எதிர்மறை தீக்கல் கண்ணாடியும் அதன் இரு புறமும் கிரெளன் கண்ணாடியும் பயன்படுத்தப்படும் அமைப்பாகும். இவை அனைத்தின் ஒளி விலகல் எண்களின் கூடுதல் சுழியாக இருக்கும்.
மொத்தத்தில் இந்தக் கூட்டு வில்லை குவி வில்லையாகச் செயல்படுகிறது.  
கூக்கின் மும்மை வில்லை புகைப்படக்கருவிகளிலும், செல் பேசிகளிலுள்ள புகைப்படக் கருவிகளிலும் பயன்படுத்தப்படுகிறது.
# கூக்கின் மும்மை வில்லை

## பயன்கள்

இன்றளவும் புகைப்படக்கருவிகளில், இவ் வகை வில்லைகள் பயன்படுத்தப்படுகிறது.  
இருகண் நோக்கி மற்றும் தொலைநோக்கிகள் ஆகியவற்றிலும் பயன்படுகிறது. திரைவில்லைப் படங்காட்டிகளிலும் பயன்படுத்தப்படுகிறது.